《欲往香山寺寻皑东白善世不果》
明代·程敏政

湖亭高处望香山，殿阁参差紫翠间。遥听磬声知不远，未叨茶供却空还。

名僧久结三生社，词客聊乘半日閒。又与山阴添故事，吟筒无惜慰离颜。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。